คนคลั่งดื่ม #มัทฉะ จนขาดตลาด?! โซเชียลจุดกระแสเครื่องดื่มสุขภาพ แหล่งผลิตต้นทางญี่ปุ่นมีไม่พอขาย

หรือมัทฉะจะเป็นอีกอย่างที่กำลังหายไป? ตั้งแต่ปลายปีที่แล้วจนถึงต้นปี 2025 กระแสมัทฉะขาดตลาด กลายเป็นประเด็นฮอตที่เหล่าชาเขียวเลิฟเวอร์พูดถึงกันอย่างกว้างขวาง บางคนสงสัยว่าเป็นเพราะปัญหาโลกร้อน ทำให้ผลผลิตใบชาลดน้อยลง ตามรอยเมล็ดโกโก้และเมล็ดกาแฟไปอีกรายหรือไม่

ตามรายงานของ The Business Research Company ได้คาดการณ์ไว้ว่า ตลาดมัทฉะจะเติบโตในอัตราทบต้นที่ 10.39% ต่อปี (ระหว่างปี 2023 ถึง 2028) และคาดว่าจะทำรายได้สูงถึง 5 พันล้านดอลลาร์ภายในปี 2028

ขณะที่งานวิจัยบางชิ้นค้นพบว่า สาเหตุที่ทำให้มัทฉะได้รับความนิยมเพิ่มขึ้นอย่างกะทันหัน มาจากอิทธิพลของเหล่าอินฟลูเอ็นเซอร์ในโซเชียลมีเดีย โดยเฉพาะอินฟลูฯ สายอาหารและสายสุขภาพ มักจะนำเสนอเนื้อหาเกี่ยวกับอาหาร-เครื่องดื่มที่มีส่วนผสมของมัทฉะว่าเป็นส่วนหนึ่งของวิถีชีวิตเพื่อสุขภาพ

โดยส่วนใหญ่มักพูดถึงรสชาติที่ครีมมี่ เข้มข้น และความอูมามิ รวมถึงคุณประโยชน์ต่างๆ ต่อสุขภาพ

ในขณะที่ความต้องการของผู้บริโภคมีสูง แต่ทางฝั่งผู้ผลิตกลับผลิตมัทฉะคุณภาพดีออกมาได้อย่างจำกัด ข้อมูลจาก Forbes ระบุว่า ใบชาที่ใช้สำหรับผลิตมัทฉะโดยเฉพาะนั้นกำลังขาดแคลน เนื่องจากเป็นผลิตภัณฑ์ตามฤดูกาล จึงต้องมีระยะเวลาเฉพาะในการเจริญเติบโตและการเก็บเกี่ยว ทำให้มีปริมาณน้อยลง  นอกจากนี้การเปลี่ยนแปลงของสภาพอากาศ ก็เป็นอีกปัจจัยที่ทำให้เก็บเกี่ยวใบชาได้น้อยลงกว่าเดิมด้วย

อ่านต่อ:#กรุงเทพธุรกิจ #InsightForOpportunities #กรุงเทพธุรกิจSustain #กรุงเทพธุรกิจLifestyle
#มัทฉะ